- Mesajul scurt al lui Patrick Mouratoglou pe contul Simonei Halep
- Antrenorul francez a fost pus la zid de către internauţi
Patrick Mouratoglou i-a transmis un mesaj din 3 cuvinte Simonei Halep şi imediat a început "isteria" pe reţelele sociale! Antrenorul francez a fost pus la zid.
Simona Halep a obţinut o victorie uriaşă la TAS, primind dreptul de a reveni în competiţii. Pedeapsa iniţială de 4 ani a Simonei Halep a fost redusă de TAS la 9 luni.
Patrick Mouratoglou i-a transmis un mesaj din 3 cuvinte Simonei Halep şi imediat a început "isteria" pe reţelele sociale!
"Adevărul a învins" (The truth prevailed), a reacţionat Patrick Mouratoglou la postarea Simonei Halep, în care românca anunţa decizia de la TAS în cazul ei de dopaj.
Antrenorul francez a primit reacţii dure după mesajul postat pe contul Simonei Halep.
"Mai și comentezi", "Nu e prea târziu să îţi ştergi comentariul", "Trebuie să plătești pentru ce i-ai făcut" sau "Mai bine taci din gură!" sunt doar câteva dintre comentariile primite de Patrick Mouratoglou de la internauţi.
Peste 130 de comentarii au urmat mesajului scris de Patrick Mouratoglou pe contul Simonei Halep.
Simona Halep, mesaj pentru români după ce a câştigat "meciul vieţii"! Imagini de colecţie cu trofeele Roland Garros şi Wimbledon
Simona Halep a transmis un mesaj pentru români, după ce a câştigat "meciul vieţii" şi a triumfat în procesul de dopaj. Românca şi-a exprimat recunoştinţa pentru toată susţinerea pe care a primit-o în perioada în care a fost suspendată. Aceasta a transmis că abia aşteaptă să revină pe terenul de tenis, cu forţe proaspete.
Simona Halep şi-a aflat verdictul de la TAS, în urma audierilor de luna trecută. Suspendarea acesteia i-a fost redusă de la patru ani, la nouă luni, şi e gata să revină în circuitul WTA.
Simona Halep a oferit mai multe detalii despre procesul câştigat la TAS. Aceasta a transmis că decizia a fost luată în unanimitate. Totodată, Halep a precizat că i-a fost înlăturată orice acuzaţie de dopaj. Halep a subliniat că s-a constatat că substanţa interzisă a ajuns în corpul ei printr-un supliment contaminat.
De asemenea, fostul lider WTA a transmis că susţinerea românilor a ajutat-o să depăşească acest moment dificil. Fostul lider mondial şi-a exprimat recunoştinţa şi faţă de echipa ei de avocaţi.
Alături de mesajul postat, Simona Halep a ataşat trei fotografii. Una în care era înfăţişată cu trofeul de la Roland Garros, alta alături de trofeul de la Wimbledon, iar în cea de a treia ţine în mână trofeul dedicat jucătoarelor care ajung pe locul 1 WTA.
" Într-o hotărâre unanimă, tribunalul m-a înlăturat de orice abatere privind acuzaţiile de dopaj de sânge"
"Astăzi se marchează un moment esenţial, după ce tribunalul şi-a pronunţat verdictul, afirmând poziţia mea şi aducând claritate în acest capitol:
1. Într-o hotărâre unanimă, tribunalul m-a înlăturat de orice abatere privind acuzaţiile de dopaj de sânge.
2. De asemenea, s-a stabilit în unanimitate că incidentul nefericit al testului pozitiv la Roxadustat a rezultat din contaminarea accidentală a suplimentului, ceea ce a condus la o sancţiune redusă de nouă luni.
3. În plus, tribunalul a solicitat ITIA să mă despăgubească cu 20.000 de franci elveţieni.
În mijlocul acestei călătorii provocatoare, credinţa mea neclintită în integritatea adevărului şi în principiile dreptăţii au fost farul meu. În ciuda faptului că m-am confruntat cu acuzaţii descurajatoare şi o opoziţie formidabilă, spiritul meu a rămas plin de susţinere, ancorat în convigerea mea neclintită de a fi un atlet curat.
Simona Halep: "Sunt nerăbdătoare să întorc această pagină!"
Această încercare a fost o dovadă a rezistenţei, iar triumful adevărului este o justificare dulce-amăruie care, deşi amânată, este extrem de îmbucurătoare.
Îmi exprim sincera recunoştinţă echipei mele juridice, a cărei credinţă fermă şi dăruire excepţională au fost esenţiale în navigarea prin aceste vremuri tulburi. În egală măsură, sponsorii mei, fanii fideli şi câţiva concurenţi lăudabili au fost pilonii mei de putere, oferind sprijin şi solidaritate neclintită.
Sprijinul copleşitor din partea atâtor români mi-a întărit şi hotărârea, permiţându-mi să susţin această cauză până la o concluzie pe bună dreptate şi onorabilă. Aştept cu nerăbdare, sunt nerăbdătoare să întorc această pagină şi să mă alătur turneului cu o vigoare reînnoită şi un spirit revigorat.
Cu dragoste și recunoștință, Simona", a transmis Simona Halep, pe Instagram.